**Тақырыбы:** «Дені-саудың тәні сау» отбасылық сайыс

**Мақсаты:** Ата-аналармен бірлесе отырып салауатты өмір салтын сақтау,дені сау,рухы таза ұрпақ тәрбиелеу. Балалардың денесін шыңдап,күш қуатын нығайту.Жарыс кезінде ойынға қызыға қатысуына жағдай жасау, бір-біріне деген достық, қарым-қатынастарын дамыту.

**Керек құралдар:** Доптар,кедергілер,сылдырмақтар, үрмелі резеңке доптар.

**Көрнекілігі:**  Шарлар,нақыл сөздер,граматалар,сыйлықтар.

**Барысы:**

**I Ұйымдастыру кезең**

Жеңімпаз болу оңай ма?

Арман болған талайға.

Болмасаңда ұқсап бақ,

Жарысқа түсіп қалайда.

«Толағай» әуенімен спортшыларымызды қарсы алу.

**II.Негізіі бөлім**

Құрметті әріптестер балабақша тәрбиеленушілері және спорт сүйер қауым. Міне, бүгінгі балабақша тәрбиеленушілердің қатысуымен өткелі отырған «Дені-саудың тәні сау» атты мерекелік сауықтыру іс-шарасын бастауға рұқсат етіңіздер. Спорттық сайысымызды бастамас бұрын мектеп директорына сөз беріледі

Сайыс,сайыс көңіл шіркін тасысын,

Сайыс,сайыс жанкүйерлер қол ұрсын.

Әділ билер төрелігін айтатын,

Таныстырамын қазылардың алқасын

Әділқазы алқасымен таныстыру.

Спорттық сайысымыз әркезең сайын 5 баллдық жүйемен бағаланады. Құрметті сайыскерлер! Сіздерге сәт сапар!

Музыка «Толағай әні»

Сайысты бастамас бұрын бағдарламамен таныстырып өтейін.

Сайыс 7 кезеңнен тұрады:

1-кезең: «Таныстыру» (Әр жанұя мүшелерінің өздерін таныстыруы, топтың аты ұраны)

2-кезең: «Сылдырмаққа енбектеп жету» (Әр бала еңбектеп сылдырмақты алып жүгіру)

3-кезең: «Ептілік сайысы»(Ата-аналармен бірлесе отырып аңдардың мүсінің жасау)

4-кезең: «Тәтті жұп» (Ата-ана жұптасып баланы қолына алып кедергілер арқылы жүгіру)

5-кезең: «Мерген» (Әр топ мүшесі берілген нысанды дәлдеп кегілерді орнынан құлату керек)

6-кезең: «Доппен секіру» (Балалар үрмелі резенке доппен секіру)

7-кезең: «Кім шапшан» (Әп топтағы ата-аналар қаппен кедергілер арасымен секіру)

**III.Қорытынды:**

Сайысымыздың жеңімпаздарын анықтайтын да уақыт келіп жетті.Олай болса құттықтау сөз әділқазылар алқасына беріледі.

**Би:** флешмоб (Ата-аналармен)

Сайысымызда өз мәресіне келіп жетті. Құрметті қонақтар мен бүгінгі сайыскерлер алтын уақыттарынызды бөліп келгендеріңізге көп-көп рахмет.

Бүгінгі жеңістеріңізбен құттықтаймын.Баршаларыңызға денсаулық тілеймін.

Осымен сайысымыз аяқталды. Келесі кездескенше сау болыңыздар.